Protegint la nostra garrofera centenària
25/04/2019

# Protegint la nostra garrofera centenària

*   25/04/2019
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=17360

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17360%2F0&title=Ajuntament%20d%27Alaqu%C3%A0s.%20Premsa.Protegint%20la%20nostra%20garrofera%20centen%C3%A0ria)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17360/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17360/25042019whatsapp_image_2019-04-25_at_08_46_15_1__Form_4.jpg)](https://www.alaquas.org/ficheros/documentos/2019/2/17360/25042019whatsapp_image_2019-04-25_at_08_46_15_1__Form_10.jpg "<a href='https://www.alaquas.org/ficheros/documentos/2019/2/17360/25042019whatsapp_image_2019-04-25_at_08_46_15_1__Form_10.jpg' target=_blank><i class='fa fa-external-link' aria-hidden='true'></i>.Protegint la nostra garrofera centenària</a>")

Actualment s'han dut a terme les tasques de condicionament per garantir la perdurabilitat d'aquest exemplar amb història al nostre municipi

Amb l’objectiu de preservar el patrimoni verd d’Alaquàs, els equips de manteniment i jardineria han dut a terme, durant els últims dies, noves tasques en matèria mediambiental. Concretament s’ha treballat en la millora i condicionament d’un exemplar de garrofera centenària que es troba ubicat al Camí Mas del Moret, a Alaquàs.

Després d’estudiar l’estructura d’aquest exemplar de grans dimensions, s’ha procedit a la neteja de la seua copa, per a la que ha sigut necessària la poda d’alqunes de les seues branques. Unes tasques que han permés donar millor visibilitat al tronc de l’arbre.

A més, durant els treballs de manteniment han sigut substituïdes les antigues cintes de subjecció que dificultaven el seu creixement.Per ajudar a l’exemplar a suportar el seu propi pes, s’ha reforçat el tronc amb un braç de fusta amb forma de”T”.

**Referències històriques al nostre exemplar de garrofera:**

Entre els documents elaborats per l’historiador Alaquaser Rafa Roca, trobem un article d’opinió titulat “Elogi d’una garrofera” que va ser publicat al diari Levante-EMV el 5 de gener de 2019. Entre les seues línies es fa referència al volum de Quaderns d’Investigació de l’any 2002, en el que Albert Fort i Enrique Martínez analitzaven els primers documents que parlaven sobre el cultiu de garroferes al nostre municipi. L’episodi ens recondueix a l’any 1577, on es parlava de les garroferes situades al polígon del Bovalar d’Alaquàs, on actualment es situa el nostre exemplar centenari.